Mattias Tesfaye bryder sig ikke om Udrejsecenter Sjælsmark. Socialdemokratiets udlændingepolitiske ordfører synes, at maden er i orden, og at børnehaven er god, hvilket ikke ændrer på, at det er et sted, hvor børn kan overleve, men har svært ved at leve. De modtager ikke lommepenge, så det er svært at forlade centeret, forældre kan ikke lave mad til deres børn, og det er forbudt at have et køleskab.

»Det er ikke et sted, hvor man skal være i længere tid. Det er et sted uden sjæl. En institution. Et center«, siger Mattias Tesfaye.

Politiken har i lang tid forsøgt at få Socialdemokratiet i tale om forholdene på Sjælsmark. Hidtil forgæves. Mattias Tesfaye er partiets nye ordfører og har sagt ja. Der er noget, han vil slå fast: